
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 188
                                                          din 26 noiembrie 2015
  privind aprobarea rectificării bugetului general al 

 unităţii administrativ - teritoriale pe anul 2015


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 27231/20.11.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea Administraţiei publice locale, republicată, cu modificările şi completările ulterioare;   

Având în vedere Decizia nr. 586.776/05.11.2015 a Şefului Administraţiei Judeţene a Finanţelor Publice Mureş, prin care se aprobă repartizarea pe unităţile administrativ - teritoriale din judeţul Mureş a sumelor defalcate din T.V.A. pentru finanţarea cheltuielilor descentralizate la nivelul comunelor, oraşelor şi municipiilor, partea destinată finanţării drepturilor asistenţilor personali ai persoanelor cu handicap grav şi indemnizaţiile acordate persoanelor cu handicap grav pentru anul 2015, conform anexei nr. 3, care face parte integrantă din această decizie;

Luând în considerare Decizia nr. 587.193/11.11.2015 a Şefului Administraţiei Judeţene a Finanţelor Publice Mureş, prin care se aprobă repartizarea pe unităţile administrativ - teritoriale din judeţul Mureş a sumelor defalcate din T.V.A. pentru finanţarea cheltuielilor descentralizate la nivelul comunelor, oraşelor şi municipiilor, partea destinată finanţării cheltuielilor cu salariile, sporurile, indemnizaţiile şi alte drepturi salariale în bani stabilite prin lege, precum şi contribuţiile aferente acestora pentru unităţile de învăţământ preuniversitar de stat, pentru anul bugetar 2015, conform anexei nr. 1, care face parte integrantă din această decizie, precum şi partea destinată finanţării cheltuielilor prevăzute la articolul bugetar “bunuri şi servicii” pentru anul bugetar 2015 şi partea destinată pentru plata sumelor prevăzute prin hotărâri judecătoreşti precum şi plata diferenţelor la cotribuţiile sociale ce sunt în sarcina angajatorului, conform anexei nr. 1, care face parte integrantă din această decizie; 
Văzând Hotărârea Consiliului Judeţean Mureş nr. 147/19.11.2015 privind repartizarea pe unităţile administrativ - teritoriale a sumelor stabilite prin O.U.G. nr. 47/2015 cu privire la rectificarea bugetului de stat pe anul 2015 şi unele măsuri bugetare, conform anexelor la această hotărâre;

Ţinând cont de prevederile Legii nr. 186/2014, Legea bugetului de stat pe anul 2015, cu modificările şi completările ulterioare, precum şi de cele ale Legii nr. 273/2006 privind finanţele publice locale, cu modificările şi completările ulterioare;

Având în vedere Raportul de specialitate cu nr. 27232/20.11.2015 al Direcţiei economice, prin care se justifică necesitatea rectificării bugetului general al unităţii administrativ - teritoriale  pe anul 2015, îndeplinindu-se prevederile legale;
Având în vedere avizele favorabile ale comisiilor de buget, urbanism, comerţ şi socială;
În baza art. 36 (2) lit. “b”, (4) lit. “a”, art. 45 (2) lit. ”a” şi a art. 115 (1) lit. “ b” din Legea nr. 215/2001, Legea administraţiei publice locale, republicată, cu modificările şi completările ulterioare,

HOTĂRĂŞTE:

Art. 1.  Se aprobă rectificarea bugetului general al unităţii administrativ - teritoriale pe anul 2015, conform anexei nr. 1, care face parte integrantă din prezenta hotărâre.

Art. 2. Se aprobă detalierea privind cheltuielile pe articole şi aliniate pentru capitolele de cheltuieli finanţate din toate bugetele.

Art. 3. Se aprobă lista de investiţii, conform anexei nr. 2, care face parte integrantă din prezenta hotărâre.

Art. 4. Se aprobă bugetul de venituri proprii şi subvenţii, conform anexei nr. 3, care face parte integrantă din prezenta hotărâre.

Art. 5. Se aprobă lista de investiţii, conform anexei nr. 4, care face parte integrantă din prezenta hotărâre.


Art. 6. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Direcţia economică şi Serviciile din cadrul aparatului de specialitate.

Art. 7. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

           Bontea Adrian

  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia Economică.

  8 ex. 

T.P.L.

